**Sanjkanje s gradskih bedema**

Moj 4. b razred, zajedno s učiteljicom Ninom Ninković i vjeroučiteljem Tomislavom Katalenićem, odlučio je uživati u snježnim radostima jer je konačno pao dugo iščekivani snijeg. Toga dana došao sam u školu s veseljem. Iznenadio sam se kada sam vidio toliko sanjki. Nakon dva sata nastave i užine u školskoj kuhinji krenuli smo prema gradskim bedemima na sanjkanje. Svakojake sanjke letjele su s višeg i nižeg brijega. Najuzbudljivije mi je bilo spuštati se s najvišeg brijega. Svi smo bili sretni i zadovoljni i lijepo se zabavili u zajedničkom druženju i igri. Sjećanje na snježne radosti zabilježili smo zajedničkom fotografijom. U školu smo se vratili vidno umorni. Još ću dugo pamtiti ovaj uzbudljivi izlet sa svojim razredom na snijegom prekrivene renesansne bedeme.

Filip Sokolić, 4. b